এবার হাওড়া-কামাক্ষ্যা বন্দে ভারতে আমিষ আইটেম, লোভনীয় পদ

ওয়েবডেস্ক- বন্দে ভারতে (Vande Bharat) ট্রেনে আমিষ না নিরামিষ খাবার (Non-vegetarian food) ? এই নিয়ে চাঞ্চল্য তৈরি হয়েছিল। এই উচ্চ গতি সম্পন্ন আধুনিক ট্রেনটিতে সব কিছু ঠিক থাকলেও যাত্রীরা খুশি হতে পারছিলেন না, কারণ ছিল মেনু। স্লিপারে যাত্রীদের মেনুতে ছিল না আমিষ পদ।

এবার সেই বিতর্কের অবসান করল ভারতীয় রেল (Indian Railway)। বাঙালি ভোজনরসিক হিসেবেই পরিচিত। সেই কথা মাথায় রেখে বঙ্গবাসীর রসনাতৃপ্তি করতে বিশেষ উদ্যোগ নিল রেল। যেটুকু খামতি ছিল, সেটি দূর করা হল। যাত্রীদের রসনা তৃপ্তি দিতে এবার হাওড়া-কামাক্ষ্যা বন্দে ভারত স্লিপারে (Howrah-Kamakhya Vande Bharat sleeper) এবার এবার থেকে মিলবে মাংস ও মিষ্টি। বন্দে ভারত স্লিপার দেশের রেল বিপ্লবের এক স্মরণীয় অধ্যায় বলে দেশবাসীর সামনে তুলে ধরেছিলেন রেলমন্ত্রী অশ্বিনী বৈষ্ণব (Railway Minister Ashwini Vaishnav)।

রেলমন্ত্রী বক্তব্য, এই বিশ্বমানের ট্রেন শুধু ইঞ্জিনিয়ারিংয়ের দিক থেকে একটি মাইলফলক নয়, বরং আকাশচুম্বী সাফল্য। এর প্রথম থেকে ১০০ শতাংশ যাত্রীর রেকর্ড রয়েছে। এই ট্রেনটিএ পশ্চিমবঙ্গে জন্য আশীর্বাদ হিসেবে বিবেচনা করা হয়েছে। সেই দীর্ঘ সময়ের ট্রেন জার্নিতে রয়েছে আমিষ পদের সম্ভারে রসনাতৃপ্তির দুর্দান্ত আইটেম।

আরও পড়ুন- মিড-ডে মিল খাওয়ার পর অসুস্থ ৭০ পড়ুয়া! চাঞ্চল্য বিহারে

বন্দে ভারত স্লিপারে এতদিন সবরকম নিরামিষ খাবারের ব্যবস্থা ছিল, কিন্তু ছিল না আমিষ খাবারের। কিন্তু এবার আর মেনু নিয়ে ট্রেনযাত্রীদের কোনও ক্ষোভ থাকবে না। ট্রেন সফরে মেন কোর্সে পাওয়া যাবে সুগন্ধি কড়াইশুঁটির পোলাও, মুচমুচে ভাজি, ভাজা মুগ ডাল, নরমার পরোটার সঙ্গে ঝাল-কষা মাখো মাখো চিকেন কড়াই। আর নিরামিষাশীদের জন্য থাকছে সুস্বাদু ছানার ডালনা। শেষ পাতে মিষ্টিমুখ করতে পারবেন। মিষ্টির মধ্যে রয়েহে ক্ষীর কদম। হাওড়া-কামাক্ষ্যা বন্দে ভারত স্লিপারের মেনু আমিষ পদ যুক্ত করার ভাবনা এটাই প্রমাণ করে যে ভারতীয় রেল কতখানি চিন্তা ভাবনা করে পশ্চিমবঙ্গবাসীর খাদ্যাভ্যাসকে নিয়ে, এমনটাই দাবি করেছেন রেলমন্ত্রী অশ্বিনী যাদব।